د پکتیکا ولایت برمل ولسوالۍ کې زلزله ځپلو ته د کورونو جوړولو لپاره سروې بشپړه شوه* نن چهارشنبه د روان ۱۴۴۴ کال د ذوالحجې میاشتې ۳ مه نیټه د پکتیکا ولایت برمل ولسوالۍ کې زلزلې له امله ړنګ شویو کورونو د بیا جوړولو لپاره د ثبت پروسه بشپړه شوه. د پکتیکا ولایت سرې میاشتې رئیس ښاغلی مولوی عارف الله «حامد» په مشری د BDRT ټیم یو شمیر غړو او نوی استخدام شویو انجینرانو لخوا د برمل ولسوالۍ شوکی خیل، نظام خیل، اکاخیل او … کلیو کې ۱۲ د زلزلې له امله ړنګ شوی او په شرایطو برابر کورونه تثبیت او ثبت شول. چې وروسته به هرې کورنۍ ته ۲۶۲۰ امریکایی ډالر د دوو کوټو، یو تشناب او یوې آشپزخانې د بیا جوړولو لپاره په دریو قسطونو کې ورکړل شی. باید وویل شی چې د تخریب شویو کورونو د بیا جوړولو لپاره سیمې ته د افغانی سرې میاشتې تراکتورونو هم رسیدلی دی.